বরাবরের মতো এবারো আমাদের জুরিমণ্ডলীতে খানিকটা পরিবর্তন এসেছে৷ নতুন জুরি হিসেবে তুরস্ক থেকে এরকান সাকা, গুয়াতেমালা থেকে রেনাটা আভিলা, ব্রাজিল থেকে আলেক্সান্দ্রে ইউসেফ, ক্যামেরুন থেকে ফ্লোরিয়ান গিমবিস, ইউক্রেন থেকে ভিক্টোরিয়া সিউমার এবং ভারত থেকে রোহিনী লক্ষণে যোগ দিচ্ছেন৷ বাংলা ভাষার জুরি হিসেবে গত দুবারের মতো এবারও থাকছেন শহিদুল আলম৷ চৌদ্দটি ভাষার জুরিমণ্ডলীর সদস্যরা প্রত্যেকে স্ব স্ব ভাষার মনোনয়ন চূড়ান্ত করবেন এবং বার্লিনে এক বৈঠকে জুরিমণ্ডলীর অন্যান্য সদস্যদের সামনে তা উপস্থাপন করেন৷